442.04 REGOLAMENTI DWAR L-ISTABBILIMENT TA’ PENALI U SANZJONIJIET AMMINISTRATTIVI DWAR L-GĦAQDIET KOPERATTIVI L-AVVIŻ LEGALI 115 tal-2003, kif emendat bl-Avviżi Legali 426 tal-2007 u 426 tal-2012. L-AVVIŻ LEGALI 115 tal-2003, kif emendat bl-Avviżi Legali 426 tal-2007 u 426 tal-2012. 1. Titolu. It-titolu ta’ dawn ir-regolamenti hu Regolamenti li Jistabbilixxu Penali u Sanzjonijiet Amministrattivi dwar l-Għaqdiet Koperattivi. 2. Tifsir. Kap. 442. Kliem użat f’dawn ir-regolamenti għandu jkollu l-istess tifsir kif għandu fl-Att dwar is-Soċjetajiet Koperativi, hawn aktar ’il quddiem imsejjaħ "l-Att". 3. Setgħa li jiġu imposti penali u sanzjonijiet amministrattivi. Il-Bord għandu s-setgħa li jimponi penali u sanzjonijiet amministrattivi skond l-Iskeda. 4. Setgħa ta’ xandir. Il-Bord ikollu wkoll is-setgħa li jxandar fil-gazzetti ta’ kuljum u fuq il-mezzi tax-xandir l-ismijiet ta’ dawk l-għaqdiet koperattivi li jkunu saru soġġetti għal penali u sanzjonijiet amministrattivi mill-istess Bord skond ma hemm provdut f’dawn ir-regolamenti u fl-Att: Iżda l-Bord għandu biss juża din is-setgħa biex b’avviż pubbliku jxandar dik il-kontravvenzjoni, u dan dment li dik l-istess kontravvenzjoni tkun għadha qed isseħħ. 5. Preklużjoni ta’ proċeduri doppji. (1) L-għemil ta’ proċeduri għall-użu u l-applikazzjoni ta’ penali u sanzjonijiet amministrattivi mill-Bord għar-rigward ta’ xi kontravvenzjoni kif tidher f’dawn ir-regolamenti jipprekludi milli jsiru proċeduri kriminali fil-konfront ta’ l-istess persuna dwar l-istess kontravvenzjoni. (2) Id-disposizzjonijiet ta’ dawn ir-regolamenti ma japplikawx f’dawk il-każijiet fejn jittieħdu proċeduri kriminali dwar xi kontra vvenzjoni msemmija fl-Iskeda. Sostitwita: